E-tol: Hof sê oor VF+-aansoekDie hooggeregshof in Pretoria het Maandag uitspraak gelewer nadat die Vryheidsfront Plus ŉ interdik wou bekom in ŉ laaste poging om die omstrede e-tolstelsel op Gautengse hoofweë te keer voor dit Dinsdag in werking tree. “Die saak is van die rol geskrap weens ‘n gebrek aan dringendheid,” het regter Maria Jansen gesê. Sy het gesê die aansoeker soek verreikende verligting, maar kon nie daarin slaag om ‘n behoorlike saak te maak nie. Jansen het gesê die grondwetlike kwessies wat verband hou met die saak is ingewikkeld, en dat dit implikasies vir die skeiding van magte inhou. Die e-tolstelsel tree om middernag in werking.